LR įsakymas 2020-12-22 Nr. 1V-1357 draudžia rūkyti tiek bendro naudojimo, tiek nuosavybes teise priklausančiuose balkonuose, terasose, lodžijose nuo 2021-01-01. Gyventojų prieštaravimas dėl rūkymo daugiabučio namo balkonuose, terasose ir lodžijose, pareiškiamas arba atšaukiamas, pateikiant pranešimą savivaldybės administracijai. Prieštaravimui išreikšti pakanka bent vieno gyventojo. Gyventojas turi kreiptis į savo miesto savivaldybės administracija. Savivaldybė, gavusi tokį pareiškimą įformina sprendimą, kad šiame name draudžiama rūkyti. Su šiuo sprendimu supažindina namo administratorių. Namo administratorius per 2 d. d nuo sprendimo gavimo, supažindina namo gyventojus. Namo administratorius įrengia name draudžiamuosius rūkyti ženklus. Ženklai įrengiami namo išorėje ir/arba viduje. Jei namas įtrauktas į kultūros paveldo zoną, tuomet ženklai įrengiami tik namo viduje. Jei name draudžiama rūkyti, bet šis draudimas pažeidžiamas, tokiu atveju, gyventojas turi kreiptis į savo savivaldybės viešosios tvarkos skyrių arba policiją, informuodamas ir nurodydamas draudimą pažeidžiančio asmens vardą pavardę, kokiu adresu bei kada buvo vykdomas pažeidimas. Klientas turi pats kreiptis į savivaldybę ir išreikšti valią, jog name būtų nerūkoma, nes tokią valią gali išreikšti tik patalpų savininkai arba deklaruoti gyventojai tame name. Tik savivaldybė gali patikrinti tokią informaciją.